CELEX: 62013TB0003
Language: et
Date: 2014-09-29 00:00:00
Title: Kohtuasi T-3/13: Üldkohtu 29. septembri 2014 . aasta määrus – Ronja versus komisjon (Tühistamishagi — Juurdepääs dokumentidele — Määrus (EÜ) nr 1049/2001 — Direktiivi 2001/37/EÜ ülevõtmist puudutava kaebusega seoses vahetatud dokumendid — Liikmesriigilt pärinevad dokumendid — Liikmesriigi vastuseis — Juurdepääsu osaline keelamine — Otsus, millega antakse menetlust korraldava meetme tulemusel täielik juurdepääs — Otsuse tegemise vajaduse äralangemine — Komisjonilt pärinevad dokumendid — Otsus, millega antakse täielik juurdepääs — Komisjoni poolt Austria suhtes kohustuste rikkumise menetluse algatamata jätmine — Vastuvõetamatus)

17.11.2014   
            
            
               ET
            
            
               Euroopa Liidu Teataja
            
            
               C 409/40
            
         Üldkohtu 29. septembri 2014. aasta määrus – Ronja versus komisjon
   (Kohtuasi T-3/13) (1)
   
   ((Tühistamishagi - Juurdepääs dokumentidele - Määrus (EÜ) nr 1049/2001 - Direktiivi 2001/37/EÜ ülevõtmist puudutava kaebusega seoses vahetatud dokumendid - Liikmesriigilt pärinevad dokumendid - Liikmesriigi vastuseis - Juurdepääsu osaline keelamine - Otsus, millega antakse menetlust korraldava meetme tulemusel täielik juurdepääs - Otsuse tegemise vajaduse äralangemine - Komisjonilt pärinevad dokumendid - Otsus, millega antakse täielik juurdepääs - Komisjoni poolt Austria suhtes kohustuste rikkumise menetluse algatamata jätmine - Vastuvõetamatus))
   2014/C 409/57
   Kohtumenetluse keel: saksa
   
      Pooled
   
   
      Hageja: Ronja s.r.o. (Znojmo, Tšehhi Vabariik) (esindaja: advokaat E. Engin-Deniz)
   
      Kostja: Euroopa Komisjon (esindajad: M. Noll-Ehlers ja C. Zadra)
   
      Ese
   
   Esiteks nõue tühistada komisjoni 6. ja 8. novembri 2012. aasta otsused, millega keelduti võimaldamast täielikku juurdepääsu mitmele komisjoni ja Austria Vabariigi vahel vahetatud kirjale seoses hageja kaebusega nr 2008/4340, mis puudutas Euroopa Parlamendi ja nõukogu 5. juuni 2001. aasta direktiivi 2001/37/EÜ tubakatoodete valmistamist, esitlemist ja müüki käsitlevate liikmesriikide õigus- ja haldusnormide ühtlustamise kohta (EÜT L 194, lk 26; ELT eriväljaanne 15/06, lk 147) ülevõtmist, ning teiseks nõue tuvastada, et komisjon hoidus õigusvastaselt Austria Vabariigi vastu algatamast liikmesriigi kohustuste rikkumise menetlust seoses direktiivi 2001/37 artikli 13 ja ELTL artikli 34 rikkumisega.
   
      Resolutsioon
   
   
               1.
            
            
               Ronja s.r.o. teise nõude üle otsustamise vajadus on ära langenud osas, milles palutakse tühistada Euroopa Komisjoni 8. novembri 2012. aasta otsus, millega keelduti võimaldamast täielikku juurdepääsu Austria Vabariigi 19. veebruari ja 8. mai 2009. aasta kirjadele, mis on saadetud komisjonile ja mille nad vahetasid seoses Ronja esitatud kaebusega nr 2008/4340, mis puudutas Euroopa Parlamendi ja nõukogu 5. juuni 2001. aasta direktiivi 2001/37/EÜ tubakatoodete valmistamist, esitlemist ja müüki käsitlevate liikmesriikide õigus- ja haldusnormide ühtlustamise kohta (EÜT L 194, lk 26; ELT eriväljaanne 15/06, lk 147) ülevõtmist.
            
         
               2.
            
            
               Jätta ülejäänud osas hagi vastuvõetamatuse tõttu läbi vaatamata.
            
         
               3.
            
            
               Jätta Ronja kohtukulud tema enda kanda ning mõista temalt välja komisjoni kohtukulud seoses tühistamisnõudega osas, milles need on esitatud komisjoni 6. septembri 2012. aasta otsuse suhtes, millega komisjon andis juurdepääsu 23. detsembri 2008 ja 18. märtsi 2009. aasta kirjadele, mis on saadetud Austria Vabariigile ja mille nad vahetasid kaebuse nr 2008/4340 raames, seoses nõudega, milles paluti talle anda nõutavatele dokumentidele täielik juurdepääs ning seoses nõudega tuvastada, et komisjon hoidus õigusvastaselt algatamast Austria Vabariigi suhtes liikmesriigi kohustuste rikkumise menetlust.
            
         
               4.
            
            
               Jätta komisjoni kohtukulud tema enda kanda ning mõista temalt välja Ronja kohtukulud seoses tühistamisnõudega osas, milles see on esitatud komisjoni 8. novembri 2012. aasta otsuse vastu.
            
         
      (1)  ELT C 79, 16.3.2013.